Côtes-d'Armor
Store norske leksikon,Geografi,Verdens geografi,Europa,Frankrikes geografi
Côtes-d'Armor er et departement i Frankrike. Det ligger på nordkysten av regionen Bretagne. Departementet har et areal på 6878 kvadratkilometer og omtrent 598 000 innbyggere (2017). Hovedstaden er Saint-Brieuc.
Departementet består av lave åser som går øst–vest, og danner vannskillet mellom Den engelske kanal og Biscayabukta. Kysten er dypt innskåret med mange bukter og estuarer.Innlandet brukes mest til beitemark for storfe og hester. Langs kysten dyrkes hvete, havre, poteter, tidlig-grønnsaker og epler.Fisket har gått tilbake i betydning, og industrien er beskjeden. Langs kysten ligger en rekke badesteder, og turismen er en viktig næring. Les mer i Store norske leksikon Frankrike Frankrikes geografi Bretagne